open-index/open-wikipedia-markdown huggingface dataset:
Rustbåndvikler

**Rustbåndvikler** (*Epagoge grotiana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 13-17 millimeter) vikler. Forvingen er brungul med fine, mørke streker og mørkt rustbrune tegninger: en stor flekk ved roten, et bredt, skrått tverrbånd og en mindre spissflekk.

## Levevis
Larvene lever på sammenspundne blader av ulike planter, blant andre eik, hagtorn, bringebær og bjørnebær. De voksne sommerfuglene flyr i løvskog i juni-august.

## Utbredelse
Arten er utbredt i Sør-Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epagoge_grotiana.html
* *Epagoge grotiana* på UK Moths: https://web.archive.org/web/20111016105944/http://ukmoths.org.uk/show.php?bf=1008
## Eksterne lenker
*
Gul båndvikler

**Gul båndvikler** (*Paramesia gnomana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 13-19 millimeter) vikler. Forvingen er gulbrun med spredte, mørkere flekker. Ved framkanten midt i vingen er det en sigdformet, brun flekk som går skrått bakover og i vingespissen en halvsirkelformet, brunsvart flekk. Bakvingen er hvit med grå pudring.

## Levevis
Arten lever på tørr gressmark der de voksne viklerne flyr i juni-august. Larvene kan leve på mange slags planter.

## Utbredelse
Arten er utbredt og vanlig i Sør-Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/paramesia_gnomana.html
* *Paramesia gnomana* på UK Moths: https://web.archive.org/web/20111016170327/http://ukmoths.org.uk/show.php?bf=1004

## Eksterne lenker
*
Hvit båndvikler

**Hvit båndvikler** (*Periclepsis cinctana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 14-18 millimeter), kontrastrikt farget vikler. Forvingen er hvit med tynne, gråbrune tverrstreker, særlig i den ytre delen, og brune tegninger: vingeroten, et bredt tverrbånd i midten og en firkantet flekk i vingespissen er brune. Bakvingen er lyst gråbrun med vage, mørkere tverrflekker.

## Levevis
Arten lever på tørre, lysåpne steder, gjerne på kalkgrunn. Larvene lever på ulike planter i erteblomstfamilien, blant annet tiriltunge, vikker, ginst og gyvel. Biotopen er tørre strandenger. De voksne sommerfuglene flyr i juli. 

## Utbredelse
Arten er utbredt, men ikke særlig vanlig, over det meste av Europa. Arten er kjent fra 9 lokaliteter ved midtre og ytre Oslofjord. Den er altså ikke påvist nord for Drøbak-sundet. Etter år 2000 later det kun til å være gjort funn på Hvaler i Østfold. 

## Rødlistevurdering
Trusler mot arten er utbygging, gjengroing og tråkk og slitasje. Påvirkningene gjør at forekomstene reduseres og fragmenteres. Arten rødlistes i 2021 som sterkt truet EN.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/periclepsis_cinctana.html
* *Periclepsis cinctana* på UK Moths: http://ukmoths.org.uk/show.php?bf=1005

## Eksterne lenker
*
Nextlalpan

**Nextlalpan** er en kommune i den meksikanske delstaten México. Kommunen hadde 22&nbsp;507 innbyggere i 2005 og har et areal på 42,49 km². Den ligger rett nord for Det føderale distriktet og utgjør en del av Mexico bys storbyområde.

Navnet Nextlalpan er nahuatl og betyr «På aske».
Finnmark Tidende

***Finnmark Tidende*** var en avis som utkom i Vadsø og senere Vardø fra 1947 til 1966. Den utkom for det meste to dager ukentlig og dekket Øst-Finnmark. Avisen ble startet av Høyre i Vadsø og Vardø, som det første borgerlige presseorganet i Øst-Finnmark etter tvangsevakueringen og nedbrenningen.

## Redaktører
*Richard Rasmussen 1947–1953
*Erling Norvik 1953–1956
*Richard Korvanen (fungerende) 1956–1957
*Edvard Selvåg 1957–1963
*Karl-Wilhelm Sirkka og Knut Grødahl 1963–1964
*Harald Nilsen 1964–1966

## Referanser
Oserian

**Oserian** er et kenyansk selskap som produserer blomster til det europeiske markedet. Oserian har det største og mest moderne produksjonsanlegget for blomster i Kenya, og produserer kvalitetsblomster året rundt. På slutten av 80-tallet var Oseriean blant de første selskapene til å introdusere rose-landbruk til Øst-Afrika, og er fremdeles ansett for et ledende selskap i dette øyemed.

Oserian oppsto i et område kalt «Happy Valley» med gode forhold for landbruk. I 1969 hadde selskapet 5 hektars produksjonsområde, og 6 ansatte. I 1982 kom det under ledelse av nederlenderne Hans Zwager og hans kone. Han var soldat i marinen under andre verdenskrig, deretter bankarbeider, før han møtte sin kone i Kenya og bosatte seg i Djinn Palace, Lake Naivasha der de begynte kultivere blomster for det europeiske markedet.

Selskapet har 4600 ansatte (2010) og er eiet av the Mavuno Group, bestående av et knippe selskaper som bistår i verdikjeden for produksjon og leveranser av blomster til det europeiske markedet. Andre selskap er Airflo, World Flowers (UK og USA), Bloom, Fast Track og Airflo NL.

## Referanser
Pär Zetterberg

**Pär Zetterberg** (født 14. oktober 1970 i Falkenberg) er en svensk tidligere fotballspiller.

## Karriere
Zetterberg begynte sin karriere i Falkenbergs FF, men rakk bare å spille syv kamper på A-laget før han som sekstenåring ble ungdomsproff i RSC Anderlecht. Han ble i denne klubben i mesteparten av sin tid som fotballspiller, bortsett fra et opphold i Charleroi 1991&ndash;1993 (på utlån) og et opphold i Olympiakos CFP 2000&ndash;2003. Zetterberg spilte som regel som ballfordeler og var også en dyktig frisparkstager.

Zetterberg vant seks belgiske ligagull og tre greske. Han ble årets fotballspiller i Belgia to ganger, i 1993 og 1997. Han fikk den svenske Guldbollen i 1997. Han lider både av astma og diabetes, noe som gjør hans prestasjoner enda mer bemerkelsesverdige. Han fikk ikke mer enn fem gule kort i hele karrieren (det siste i 1994)

Zetterberg hadde, til tross for stor suksess på klubblaget, en mer brokete karriere på det svenske herrelandslaget. Han spilte i VM-kvalifiseringen, men mistet på grunn av en skade sluttspillet i Verdensmesterskapet i fotball 1994. Han spilte deretter mer regelmessig på landslaget, men Sverige kvalifiserte seg hverken til sluttspillet i EM 1996 eller VM 1998. Da Sverige igjen kvalifiserte seg til EM 2000 hadde Zetterberg avsluttet sin landslagskarriere. Zetterberg hadde et kortvarig comeback i 1999, men kom på kant med landslagstrenerne og takket deretter nei til videre landslagsspill.

Zetterberg spilte sin siste kamp på proffnivå for  Anderlecht 5. mai 2006. Han fortsatte som talentspeider for klubben.

## Meritter
* Belgisk seriemester: 1991, 1994, 1995, 2000, 2004  og 2006
* Belgisk cupmester: 1994
* Gresk seriemester: 2001, 2002 og 2003
* Gresk cupmester: 2001 og 2002
* Guldbollen: 1997
* Gouden Schoen: 1993 og 1997

## Referanser


## Eksterne lenker
*
M8 (Russland)

**M8** er en føderal hovedvei i Russland. Den går fra hovedstaden Moskva til havnebyen Severodvinsk ved Kvitsjøen. En delstrekning av M8 følger . Veiens lengde er rundt 1271 km.

## Knutepunkter
}

|}

## Eksterne lenker
*
Colby O’Donis

**Colby O'Donis** (født **Colby O'Donis Colòn**, 14. mars 1989) er en amerikansk pop og R&B sanger-sangskriver, gitarist, produsent og skuespiller. Han er født i Queens, New York av puertoricanske foreldre.

I 2008 ga han ut sitt debutalbum *Colby O*, og sangen hans «What You Got» med Akon kom på #14 på Billboard Hot 100. Akon, Lady Gaga og T-Pain er noen av de som var med han i studio. I 2009 ble han nominert til en Grammy for «Best Dance Recording» med sangen «Just Dance» med Lady Gaga, men han vant ikke. Han har vunnet en Americano Latino Awards for «Favorite Newcomer».

## Referanser


## Eksterne lenker
* 
* 
* 
*
Suat Hayri Ürgüplü

**Suat Hayri Ürgüplü** (1903–1981) var en tyrkisk diplomat, jurist og politiker som var statsminister i Tyrkia i 1965.

Suat Hayri Ürgüplü ble født i Damaskus, som den gang var en del av Det ottomanske riket. Han var sønn av politikeren Ürgüplü Hayri Efendi, en geistlig embetsmann som hadde en sentral rolle i den Ung-tyrkiske bevegelsen. Ürgüplü utannet seg som jurist og arbeidet som dommer før han gikk inn i politikken. Han var også diplomat og var i perioden 1952–1960 Tyrkias ambassadør i Bonn, London, Madrid og Washington, DC. Han var også i en periode Tyrkias representant ved Europa-rådet. 

Ürgüplü ble innvalgt i det tyrkiske parlamentet i 1939 og satt der med noen opphold frem til 1972. Ved valget i 1961, da de militære gav makten tilbake til de sivile, stilte han seg som uavhengig og ble valgt inn i senatet ved hjelp av Rettspartiet. Han fungerte som senatspresident fra 1963 og frem til han ble statsminister i februar 1965. Han måtte gå av etter et valgnederlag i oktober samme år. Han stilte som statsministerkandidat på ny våren 1972, men trakk kandidaturet etter at president Cevdet Sunay forkastet hans ministerliste. 

## Referanser
EPA (album)

***EPA*** er et musikkalbum med EPA, utgitt i 1998. Dette er bandets debutalbum.

## Sporliste

# «Everest»
# «The Long Play»
# «Naked»
# «Forest»
# «Always»
# «Husong»
# «Bird»
# «Theend»
# «Mars»
# «Beloved»
# «Cherubs»
# «Brownbook»
# «Three Rows»
The Business Class Dance S.P.Y.

«**The Business Class Dance S.P.Y.**» er en sang av arbeidsgruppen Koks '84 i samarbeid med The Cut, og er skrevet av Torgrim Eggen, Volker Zibell og Koks '84. Den ble utgitt som maxisingle av Koks i 1984, som hadde utspring i reklamebyrået Haugen & Maning.

Sangen er et «media-dikt» som består av en video, en avis og en maxisingle. Prosjektet er i sin helhet bygd opp av ord og bilder rundt den spionsiktede Arne Treholt og SAS' påvirkningskampanje. Avisen fulgte med maxisingelen. I et intervju med Petter Nome i en episode av Zikk-Zakk fra 31. mai 1984, fortalte Volker Zibell at prosjektet handler om «den virkeligheten som blir servert oss gjennom nyhetsmediene, hvilke skjebner de fråtser i, og hvilke idealer de forsøker å selge oss.»

Høsten 2012 ble maxisinglen gitt ut på nytt som digital utgivelse.

Skuespiller Lasse Lindtner medvirker som oppleser på B-siden «Til kvinnen som har alt».

## Sporliste
**Side A**
# «The Business Class Dance S.P.Y.» - 8:38 (Torgrim Eggen/Volker Zibell/Koks '84)
**Side B**
# «Til kvinnen som har alt» - 4:26 (Zibell/Koks '84)
# «Euroclass Mix (Do Do Do)» - 3:25 (The Cut)
## Medvirkende
### The Cut
* Volker Zibell - vokal, synthesizer, keyboard, låtskriver
* Torgrim Eggen - bass, kor, låtskriver
* Ivar Eidem - keyboard, låtskriver
* Rune Annaniassen - gitarer, låtskriver
### Øvrige
* Lasse Lindtner - stemme på *Til kvinnen som har alt*
* The Katzenjammer Kids - produsent
* Ivar Finsen - kutting

## Referanser
Bylista

**Bylista** var ei politisk sammenslutning som ble etablert med det formål å sikre forlenget sporveisdrift i Trondheim. Lista sprang i hovedsak ut fra den politiske venstresiden, med flere politikere fra Ap, SV og NKP. Men også sentrumspartiene var representert i Bylista. NKP lot være å stille liste til i kommunevalgene Bylista stilte liste.

Bylista stilte første gang til valg ved Kommunestyrevalget 1987 der den fikk en oppslutning på 7,6 prosent og seks representanter i bystyret. Hovedsaken til lista var å sikre videre trikkedrift. Kommunestyregruppa var ledet av tidligere Ap-medlem Asle Bjørgen, og de øvrige fem gruppemedlemmene hadde også sin bakgrunn fra den politiske venstresiden.

Bylista klarte likevel ikke å hindre at den kommunale sporveisdriften ble nedlagt i 1988. Dette skjedde etter en opprivende politisk debatt, og etter at det var investert nærmere 150 millioner kroner i nye trikker og verkstedhall.

Bylista valgte midt i perioden å skifte politisk side, fra å ha støttet Aps Per Berge som ordfører, valgte Bylista å støtte Høyres Marvin Wiseth som ordfører fra 1. januar 1990, av mange sett på som takk for sist i trikkesaken. Wiseth ble så sittende som ordfører fram til 1998. Dette valget kostet også Bylista oppslutning.

I 1989 klarte en gruppe sporveisentusiaster, Gråkallbanens venner, å opprettet et privat selskap, AS Gråkallbanen, som fikk konsesjon på å kjøre på de gjenværende sporene. Selskapet fikk låne de kommunale trikkene mot en symbolsk avgift og trafikkerte den opprinnelige strekningen St. Olavs gate-Lian. Sporvognsdriften gikk etter hvert med overskudd, men ikke nok til nyinvesteringer. I 2005 ble selskapet overdratt til Connex Norge (siden Veolia Transport Norge, senere Boreal Transport). Selskapet skiftet 1. juli 2008 navn fra AS Gråkallbanen til Veolia Transport Bane og i 2011 til Boreal Transport Bane. Merkevaren Gråkallbanen ble imidlertid videreført.

Bylista mistet ytterligere oppslutning etter at trikkedriften ble sikret. Ved valgene til kommunestyret i 1991 og 1995 fikk lista en oppslutning på 4,9 prosent (4 representanter) og 4,2 prosent (3 representanter). Etter valget i 1995 samarbeidet Bylista og Fremskrittspartiet for å sikre seg et sete i formannskapet, noe som førte til flere utmeldelser. 

Ved Kommunestyrevalget 1999 ble Asle Bjørgen innvalgt som Bylistas siste bystyrerepresentant med en oppslutning på 1,2 prosent. Bylista valgte å ikke stille til valg i 2003.

## Kommunestyrerepresentanter
* Asle Birger Bjørgen 1987-2001
* Steinar Nygaard 1987-1999 2001-2003
* Harald Øystein Reppesgaard 1987-1999
* Christian Larssen 1988-1990
* Knut Roger Bangsund 1990-1991 (Etter Christian Larssen)
* Eli Bjerk
* Torstein Johansen

## Oppslutning 1987-1999

## Referanser
Gorran

**Bevegelsen for forandring**  (kurdisk:  *Bizutnaway Gorran*   ڕه‌وتی گۆڕان) eller **Lista for forandring** (kurdisk: *Listy Gorran*) er en kurdisk politisk bevegelse i Irak.  

Gorran ble dannet i 2009 som en protestbevegelse mot det som ble karakterisert som det  korrupte styresettet til koalisjonspartnerne  i den kurdiske regionen, Kurdistans demokratiske parti og Kurdistans patriotiske union (PUK). Gorran har særlig hentet aktivister og velgere fra PUK, som er  partiet til Iraks president Jalal Talabani. Initiativtakeren til Gorran var Talabanis mangeårige nestkommanderende Nawshirwan Mustafa.

Ved  lokalvalgene i irakisk Kurdistan i 2009 fikk Gorran over 50 prosent av stemmene i provinsen Suleimania, inkludert storbyen Suleimania som har vært PUKs sterkeste bastion. I den kurdiske regionen som helhet fikk Gorran nesten 24% av stemmene og 25 (av 111) representanter i det regionale parlamentet i Arbil. Gorran ble dermed det klart største opposisjonspartiet.    

Ved valgene på Irakisk nasjonalforsamling i 2010 fikk  Gorran åtte representanter i Bagdad, de fleste fra provinsen Suleimania, men  også to fra Arbil. Gorran fikk ingen representanter i provinsen Dahuk som er dominert av KDP, og ble  utklasset av PUK i den omstridte byen Kirkuk. 

I Bagdad har Gorran deltatt i den kurdiske blokken, som også omfatter PUK, KDP og to kurdiske islamistpartier, men trakk seg  fra dette samarbeidet i november 2010. Gorran har derfor ingen ministre i den nye  irakiske regjeringen.

## Eksterne lenker
*
Talentspeider

En **talentspeider** er en person som leter etter talenter som kan videreutvikles innenfor sitt respektive område. 

Talentspeidere finner vi blant annet innen sang, musikk og idrett. En talentspeider er som regel engasjert av et plateselskap eller idrettsklubb. Mange talentspeidere er mennesker som selv har hatt en karriere innenfor det området de driver sin talentspeiding innenfor.
Bydels-Buddha

***Bydels-Buddha*** er en roman av den britiske forfatteren Hanif Kureishi. Den ble utgitt første gang i Storbritannia i 1990 (*The Buddha of Suburbia*). Norsk oversettelse ved Inger Gjelsvik kom i 1991 på Cappelen. Boken utgjorde gjennombruddet til Kureishi som romanforfatter, er oversatt til 20 språk. Kureishi vant med *Bydels-Buddha* prisen Whitbread award for beste debut. BBC har laget en dramaserie i fire deler av boken, med soundtrack av David Bowie.

*Bydels-Buddha* antas å delvis være en nøkkelroman for Kureishi. Den tar utgangspunkt i livet til en ungdom med indisk far og engelsk mor i forstedene syd for London. Med et lett, muntlig språk og en episodisk fortellerstil beskrives hovedpersonen, England, innvandrerbefolkningen, rasisme, autentisitetens illusjon og de unges lengsel etter å komme seg ut av forstedene og inn i byen.

## Referanser
StepStone

**StepStone GmbH** er en tyskeid leverandør av nettbaserte rekrutteringstjenester med virksomhet i flere europeiske land. Selskapet har sin opprinnelse i Norge, der tjenesten først ble etablert som *Jobshop* i 1996. StepStone ble et heleid datterselskap av Axel Springer SE i 2009.

## Historie

### Norsk opprinnelse som Jobshop (1996–1999)
StepStone startet som den norske nettjenesten *Jobshop*, etablert i 1996 av Erik Bakkejord og Mats Gyve gjennom selskapet ICES AS. Jobshop var en av de første nettbaserte rekrutteringstjenestene i Norge og videreførte struktur og innhold fra publikasjonen *Karriere Guiden GO*, som samlet arbeidsgiverprofiler, karriereråd og utdanningsinformasjon.

I etableringsfasen mottok ICES AS finansiering fra Forenede Økonomer. Selskapet gjennomførte senere flere investeringsrunder med deltakelse fra Venture Partners (senere Northzone), Four Seasons Venture (Verdane), Vesta, Vital Forsikring, GeoCapital og Index Ventures. I perioden kjøpte Jobshop også konkurrenten KarriereTorget.

I 1999 ble Jobshop omdøpt til **StepStone** som ledd i en internasjonal ekspansjonsstrategi og etableringen av et felles europeisk varemerke.

### Børsnotering og europeisk ekspansjon (2000–2009)
StepStone ble notert på Oslo Børs i 2000 og hentet inn om lag 1,6 milliarder kroner i ny egenkapital. I dagene etter noteringen steg selskapets markedsverdi til over 13 milliarder kroner.

I første halvdel av 2000-tallet gjennomførte StepStone flere oppkjøp innen digital rekruttering og HR-teknologi. Dette inkluderte det norske EasyCruit AS og jobbportalen deltidsjobb.no (2004), det skotske teknologiselskapet Obvious Solutions (2005) og det britiske selskapet i-Grasp (2005).

### Oppkjøp av Axel Springer (2009– )
I 2009 ble StepStone kjøpt opp av det tyske mediekonsernet Axel Springer SE, som integrerte selskapet i sin portefølje av digitale markedsplasser og rekrutteringstjenester. StepStone har siden videreutviklet sine tjenester innen digital annonsering, kandidatmatching og datadrevet rekruttering.

## Referanser


## Eksterne lenker
*  Offisielt nettsted
Jan Eriksson

**Jan Jonas Jakob Eriksson** (født 24. august 1967 i Sundsvall) er en svensk tidligere fotballspiller.

Eriksson huskes best for sin innsats i EM i Sverige 1992, der han scoret to mål mot henholdsvis  og . Eriksons far Jan-Åke Eriksson og lillebror Patrik Eriksson-Ohlsson har også spilt fotball på elitenivå. 

## Meritter
* Vinner av Guldbollen 1992

## Eksterne lenker
* 
* Profil på www.weltfussball.de
* Svenska Fotbollförbundet 
* AIK
IFK Sundsvall

**IFK Sundsvall** er et idrettslag fra Sundsvall i Sverige. Klubben ble etablert i 1895 og har tidligere hatt en rekke idrettsgrener på programmet, blant annet fotball, friidrett og varpa. I dag er klubben en rendyrket fotballklubb.

Beste plassering: Syvendeplass i Fotbollsallsvenskan i 1980

Herrelaget i fotball har spilt tilsammen fem sesonger i Allsvenskan, 1976-1977 og 1979-1981.

I 2010 spilte laget i Division 2 Norra Svealand.

Publikumsrekorden er 10 650 mot IFK Norrköping i Allsvenskan 16. mai 1976 (på Idrottsparken).

I 1983 vant de 18-årsgamle juniorspillerne (herrer) det svenske mesterskapet, ledet av Erik Hamrén.

## Se også
* GIF Sundsvall

### Kjente spillere
* Bo Börjesson
* Reine Almqvist
* Olle Nordin
* Lennart Ottordahl
* Jan Eriksson
* Mikael Brundin
* Patrik Eriksson-Ohlsson
* Tony Gustavsson
* Pontus Engblom
* Linus Hallenius

## Eksterne lenker
* IFK Sundsvall
SOFA

**SOFA** er et norsk plateselskap for ny og improvisert musikk. 

Selskapet ble etablert av Ingar Zach og Ivar Grydeland i 2000. Først underlagt NORCD. Har så vært uavhengig plateselskap siden 2005. Distribusjon i Norge går gjennom Musikkoperatørene. 

## Utgivelser

## Eksterne lenker
* www.sofamusic.no
The Beautiful Life

***The Beautiful Life*** er en amerikansk dramaserie som gikk på The CW i 2009. Serien handler om en gruppe kvinnelige og mannlige modeller i New York. Serien er av Adam Giaudrone. 

Skuespillere: Sara Paxton som Raina Marinelli, Ben Hollingsworth som Chris Andrews, Mischa Barton som Sonja Stone, Corbin Bleu som Isaac Taylor, Nico Tortorella som Cole Shepherd, Ashley Madekwe som Marissa Delfina, Elle Macpherson som Claudia Foster.

Serien ble stanset etter bare to episoder på grunn av lave seertall.

## Referanser


## Eksterne lenker
*
Varpa

**Varpa** er et spill eller en sport med antatt opprinnelse fra Gotland, der spillet i dag er mest utbredt. Sporten varpa er med i det svenske Riksidrottsförbundet.

Varpa ligner på boule, men i stedet for en kule benyttes flate stener som kalles for *varpor.* Varpor kan være laget av stein eller av aluminium. Banen markeres med en pinne (sticka) i hver ende. Spillet går ut på å få sin varpa så nær pinnen som mulig. I stenvarpa får man også poeng om man velter pinnen.

En varpa kan i prinsippet veie hva som helst, men en vekt mellom en halv og fem kilo er det mest praktiske. Banene har ulik lengde avhengig av kjønn, alder og eventuelle handikap. Senior herrer kaster på 20-metersbaner, kvinner på 15 meter. 

## Konkurranseformer og regler
Det finnes en rekke ulike konkurranseformer for varpa; Individuell kula, lagkula, mix, centimeter og lagcentimeter.
I centimeter gjennomfører hver deltager 36 kast. Etter hvert kast måles avstanden til pinnen. Dersom avstanden er lengre enn en meter, noteres avstanden til 100 cm. Målt lengde avrundes alltid nedover til nærmeste hele centimeter. Vinneren er den kasteren hvor summen av 36 kast er minst målt i antall centimeter.

Lagcentimeter er en utvidelse av centimeter-konkurransen. Her regner man i sammen resultatet fra de individuelle kastene for lag som består av tre kastere. Lagsresultatet er dermed basert på summen av 108 kast.

Individuell kula innebærer at to personer konkurrerer mot hverandre, enten i en "kula" eller i best av tre "kulor". En kula er en matchomgang i varpa og blir avgjort når den ene kasteren har oppnådd 12 poeng. Den kasteren som fikk det forrige poenget begynner alltid å kaste. For å vinne ett "stick" (som en kasteomgang kalles) må den ene varpan ligge minst en centimeter nærmere pinnen enn motstanderens varpa, bortsett fra i de tilfellene der den ene deltagerens varpa ligger på eller mot pinnen. I slike tilfeller er det tilstrekkelig om man kan konstatere at den ene varpan ligger null millimeter fra pinnen, mens den andre varpan ligger mer enn null millimeter fra pinnen. Dersom man ikke klarer å avgjøre hvilken varpa som er nærmest, får begge kasterne hvert sitt poeng.

Lagkula er ganske likt individuell kula, men kastes i tremannslag. Det laget (Lag 1) som fikk det siste sticket kaster først. Deretter kaster noen fra motstanderlaget (Lag 2). 
Kommer de nærmere pinnen enn varpan fra lag 1, er det lag 1's tur til å kaste. I motsatt fall fortsetter lag 2 til alle tre deltagerne har kastet eller til de tar ledelsen i sticket, ved å plassere sin varpa nærmere pinnen enn lag 1 sin varpa.

Mix kastes i tomannslag med en mann og en kvinne. Konkurranseformen ligner lagkula, bortsett fra at kvinnene alltid kaster det første kastet.

## Eksterne lenker
* 
* Det svenske varpaforbundet
Blomster/Flowers (album)

***Blomster/Flowers*** er et musikkalbum med EPA, utgitt 23. oktober .

## Sporliste
# «Maybe»
# «Blomster»
# «Today»
# «Yesterday»
# «Heyday»
# «Trädgården»
# «Greendale»
# «The End Again»
# «Sun Day»
# «Hey»
# «Morning Glory»
# «Spellemann»
# «Nest»
# «Flowers»
## Referanser


## Eksterne lenker
*
Rømgrøt og sik

***Rømgrøt og sik*** er et musikkalbum med Eau De Vill, utgitt i 1995. Dette er bandets debutalbum. Albumet ble produsert av Bjarte Ytre-Arne.

## Sporliste
# «Over Fæmund»
# «Attmed kuføt'n»
# «Moltvisa»
# «Utfløttarvise»
# «Arbeidsløsheta»
# «Ælgjakta»
# «Rømgrøt og sik»
# «Engmo'n»
# «Raill tu Sømådala»
# «Det rinn vatn»
# «Tidtrøta»
# «Ny vår»
Evig din (album)

***Evig din*** er et musikkalbum med Eau De Vill, utgitt i 2008. «Evig din», «Åkrestrømmen», «Under Sømå bru» og «Bjønn i vinterdvale» er skrevet av Hans Rotmo.

## Sporliste

# «Livet baklengs»
# «Evig din»
# «Voldtekten»
# «Åkrestrømmen»
# «Rundom på Rovolda»
# «Under Sømå bru»
# «Trafuril»
# «Anne frå Enningdal»
# «Fest i Sømådalen»
# «Bjønn i vinterdvale»
# «Den store elgjakten»
# «Josefin's dopvals»

## Referanser
Knut Olai Østbye

**Knut Olai Østbye** (1921–2011) var en norsk offiser som hadde en rekke lederfunksjoner innen det norske landforsvar. Han kjempet mot det tyske angrepet på Norge i 1940 og ble senere med i motstandsbevegelsen.

Østby gikk befalsskolen i 1939/40 og deltok aktivt i krigshandlinger i april 1940 da Tyskland angrep Norge. Under krigen ble han troppssjef, senere gruppesjef i Milorg. I 1945 begynte han på svensk befalskole og året etter startet han på Krigsskolen hvor han avla eksamen i 1948. Han ble kaptein i 1952 og var kompanisjef i Tysklandsbrigaden. Like etter det fulgte Hærens stabsskole og tjeneste som stabsoffiser i infanteriet. I 1957/58 virket han som offiser i Hærens stab og ble samtidig utnevnt til major. Noen år etter det hadde han i fire år stillingen som kontorsjef ved Heimevernsstaben og gjennomgikk i denne tiden (1969–1970) NATO Defence College. Han ble Oberst i 1972 og noe senere generalmajor. Han var i perioden 1972–1976 sjef for Sør-Hålogaland landforsvar. I 1977 ble han utnevnt til generalinspektør for Heimevernet.

Østby ble tildelt Deltagermedaljen med rosett og har fått flere utenlandske utmerkelser.

Han var gift med Astrid Plaaterud (f. 1921, d. 2003) og hadde tre barn, blant dem skuespilleren Marit Østbye. Han var bosatt på Lysaker i Bærum.

## Referanser
Mohammed V av Marokko

**Mohammed V av Marokko** (arabisk: محمد الخامس‎, eller **Sidi Mohammed ben Yussef**, født 10. august 1909 i Fès, død 26. februar 1961 i Rabat) var en marokkansk fyrste, som var sultan av Marokko fra 1927 til 1957 og konge fra 1957 til 1961.

## Virke
Mohammed tilhørte Alaouitedynastiet. 

Han ble i 1927 sultan av Marokko. Landet var da et fransk protektorat. 

Mohammed  stilte seg i spissen for uavhengighetsbestrebelsene og i 1953 ble han avsatt av franske myndigheter og sendt i eksil, først til Korsika deretter til Madagaskar. I 1955 vendte han tilbake til Marokko og ble gjeninnsatt som sultan. Han ledet Fransk Marokko til uavhengighet og ble konge av Marokko i 1957. 

Han ble ved sin død i 1961 etterfulgt av sin sønn Hassan.

## Referanser
Arkivvitenskap

**Arkivvitenskap**, ofte kalt **arkivkunnskap**, **arkivistikk** eller **arkivstudier**, er faget om lagring, katalogisering og gjenfinning av dokumenter. Faget utviklet seg fra diplomatikken. Arkivvitenskap omhandler også teknikk for bevaring av dokumenter samt restaurering av skadete dokument. Nylig har arkivkunnskap også tatt opp i seg digitale katalogiseringsmetoder og bevaring av digitale arkiv. Faget er beslektet med bibliotek- og informasjonsvitenskap.

Denne vitenskapelige tradisjonens tidligste opprinnelse er ukjent. Imidlertid kan vi nevne de eldste kjente historiske bøker om emnet. Disse arkivvitenskapens tidligste forgjenger var trykt i 1571, men sannsynligvis  allerede skrevet under den tidligere halvparten av 1500-tallet. Forfatteren, den tyske adelsmannen Jacob von Rammingen, kan kanskje betraktes som "far" for denne akademiske fag. Han grunnla en arkiveringstradisjon som i Tyskland overlevde minst et par århundrer. Arkivteorien ble for første gang formulert av ham.

En bok som hadde en enorm innflytelse var *Handleiding voor het ordenen en beschrijven van archieven,* av Muller, Feith og Fruin. Boken kom ut i 1898 og er oversatt til flere språk.

De mest innflytelsesrike forfattere på 1900-tallet var den britiske Hilary Jenkinson (*A manual of archive administration*, 1922) og den amerikanske Theodore R. Schellenberg (*Modern archives*, 1956). Blant de mer prominente arkivvitenskapelige forfattere de siste tiårene kan vi nevne Terry Cook, University of Manitoba.

## Referanser


## Litteratur
* Anne Mette Dørum: *[http://urn.nb.no/URN:NBN:no-nb_digibok_2010011104083 Arkivkunnskap]* Cappelen 1999 ISBN 82-02-17317-5
* Ivar Fonnes: *Arkivhåndboken for offentlig forvaltning* Riksarkivet i Norges skrifteserie 2009 ISBN 978-82-446-1295-1
* Jørgen H. Marthinsen: *Arkivteori – en innføring* Riksarkivarens skriftserie nr. 36, 2012 ISBN 978-82-548-0118-5

## Eksterne lenker
* Arkivar.no
* Tidsskriftet arkiv
* Utdanning.no sin av arkivar
Ernst Christoph Homburg

**Ernst Christoph Homburg** (født 1. mars 1607 i Mihla, død 27. juni 1681 i Eisenach) var en tysk advokat og evangelisk  salmedikter, oversetter og poet som virket i Naumburg i Sachsen. Han er begravd i Naumburg. Han har vært representert i alle salmebøkene i Svenska kyrkan fra *[[1695 års psalmbok]]* til *[[1986 års psalmbok]]*. Han er også representert i danske salmebøker, blant andre *[[Psalmebog 1912]]* og i Norge i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Biografi
Homburg kom fra en evangelisk prestefamilie i Mihla. Etter eksamen i Creuzburg skrev han da han var rundt 27 år gammel, den 3. juli 1632, seg inn i Wittenberg for å studere rettsvitenskap.  Her begynte han å dikte sanger for studenter og andre. Disse tekstene er bevart i skriftet *Clio*. I årene 1635—1638 bodde han hovedsakelig i Hamburg, før han fortsatte sine jusstudier i Nederland uten å avlegge noen eksamen. I 1642 bosatte han seg i Naumburg, Saale der han virket som jurist. Her gjorde han også flere oversettelsesarbeider, blant andre dikt av Jacob Cats i 1648. Homburgs lett komponerbare sanger ble tonesatte av mange komponister (viktig er Johann Sebastian Bachs tonesettning Bach-Werke-Verzeichnis (BWV) 85), og hans *Schäferdiktning* vant stort bifall hos *Pegnitzschäfer*. 

I en lengre sykdomsperiode diktet og oversatte han tekster av Angelus Silesius. Homburg regnes som en av de mest tallentfulle tyske lyrikerne på 1600-tallet.

## Bibliografi
* Bekanntes Kirchenlied: 1659: "Jesu, meines Lebens Leben" (EG 86, tonesatt av Wolfgang Wessnitzer 1661)
* *Schimpff- und Ernsthaffte Clio.* 2 deler,  Hamburg 1638 (ny utgave, Hamburg 1642; Del 1 Lyrik und weltliche Lieder. Del 2 Epigramme)
* *Tragi-Comoedia von der verliebten Schäferin Dulcimunda.* Jena 1643
* Jacob Cats: *Selbststreit, das ist kräfftige Bewegung deß Fleisches.*, oversettelse,  Nürnberg 1647
* Nicolaus Vigelius: *Gerichts-Büchlein.*, oversettelse, Naumburg 1649
* *Geistliche Lieder.*  2 deler,   Jena 1659

## Referanser


## Litteratur
* Crone, Max, *Quellen und Vorbilder Ernst Christoph Homburgs.*  Diss. Heidelberg 1911
* Gemert, G. van, "Clio und Zeeusche Nachtegael.  Ernst Christoph Homburgs poetisches Verfahren", *Chloe* 10 (1990) s. 210-232
* Ingen,F. van,  "Die singende Muse und der ", *Festschrift [[Hans-Gert Roloff]]*, Bern 1983, S. 406-426
* Ernst Christoph Homburg, *An Liebe nicht sparen*, bearbeidet nyutgivelse av Hoffmann, Eckardt,   Mihla, 2007.
* Dünnhaupt, Gerhard: "Ernst Christoph Homburg (1605–1681)", *Personalbibliographien zu den Drucken des Barock*, Bd. 3.  Stuttgart, Hiersemann 1991, s. 2160-67.  ISBN 3-7772-9105-6

## Eksterne lenker
*  Oppslag i Biographisch-Bibliographischen Kirchenlexikon
*  Oppslag i Deutsche Biographie
*  Berühmte Mihlaer - E.C. Homburg
Fjærbåndvikler

**Fjærbåndvikler** (*Philedone gerningana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 13-18 millimeter), brun vikler. Hannen har fjærformede antenner, og en oppstående kvast av brunoransje, hårlignende skjell bakerst på thorax. Forvingen er lys brun med markerte, rødbrune tverrstreker. Midt i vingen er det et bredt, rødbrunt, skrått tverrbånd som er mørkest ved innerkanten, og vingens ytterste del er rødbrun. Vingespissen er markert og rettvinklet. Bakvingen er grå med en smal, hvit stripe langs ytterkanten. Larven er grønnlig grå, med spredte, oppstående, hvite børster.

## Levevis
Arten kan finnes på mange ulike lokaliteter, hyppigst kanskje på litt høytliggende myrer. Larvene lever mellom sammenspundne balder og blomster av en rekke ulike planter, blant andre tiriltunge, kjemper og blåbær. De voksne sommerfuglene flyr fra slutten av juni til september, hannene om dagen og hunnene fra skumringen og utover natten.

## Utbredelse
Arten er utbredt over det meste av Europa og finnes også i det nordlige Asia.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/philedone_gerningana.html
* *Philedone gerningana* på UK Moths: https://web.archive.org/web/20111016105944/http://ukmoths.org.uk/show.php?bf=1008

## Eksterne lenker
*
Felino (album)

***Felino*** er et musikkalbum med Electrocutango, utgitt på Rapid Productions i desember . Dette er bandets debutalbum og hittil siste plate.

## Sporliste
# «Felino»
# «Victoriosa»
# «Rivadavia»
# «Electroqtango»
# «12" Tango»
# «Regina»
# «El Ilorón»
# «Renacere»
# «Misterienzo»
# «Sin Piel»
# «Astorlokefu»
# «A Fuego Violento»
# «Retrolonga»
# «Mi Viejo Dolor»

## Referanser


## Eksterne lenker
*
Skogbåndvikler

**Skogbåndvikler** (*Capua vulgana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 13-19 millimeter), lyst grå eller brun vikler. Palpene er ganske lange, hodet lyst brunt eller grått. Forvingen er lyst brun eller grå med mer eller mindre tydelige, urgelmessige, mørkere tegninger, noen individer er nesten ensfarget, særlig hunner. Vingen er noe tilspisset. Bakvingen er brunhvit, lysbrun i den ytre delen.

## Levevis
Arten holder til i skog, og larvene lever mellom sammenspundne blader av ulike løvtrær og busker, blant andre or, rogn, bringebær og blåbær. De voksne sommerfuglene flyr i skumringen i mai-juli.

## Utbredelse
Arten er utbredt i Europa og videre østover til Stillehavet. I Norge er den vanlig i Sør-Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/capua_vulgana.html
* *Capua vulgana* på UK Moths: https://web.archive.org/web/20111016113247/http://ukmoths.org.uk/show.php?bf=1007
## Eksterne lenker
*
Hans Petter Hansen (redaktør)

**Hans Petter Hansen** (født 1936) er høgskolelektor ved lærerutdanning. Han var i 1992, samt i perioden mellom 1994 og mai 2010, ansvarlig redaktør i avisa *[[Friheten]]*. Han var også i en årrekke redaktør for magasinet *Verden og vi*. 

Han har siden vært medlem av avisas redaksjon. Hansen er medlem av Norges Kommunistiske Parti og sitter i NKPs kontrollkomité.

## Referanser
Lydia Lithell

**Lydia Lithell** (født 10. september 1909, død 6. desember 1957 i Kumla) var en svensk organist, sangforfatter og komponist.

Lithell var aktiv i Kumla baptistmenighet som organist og menighetsmusiker. Hun avla kantoreksamen i 1954 og skrev cirka 300 åndelige sanger og tonesatte selv et flertall av dem, blant annet «Jag har hört om en stad» («Jag har hört om en stad ovan molnen»), som ble skrevet til en russisk folkemelodi. I *[[1986 års psalmbok]]* er hun representert med en bearbeidelse fra 1955 av «Just som jag är, ej med ett strå». I den norske *[[Salmer 1997]]* er hun representert med to salmer, en oversettelse til samisk og barnesangen «Om jeg er liten eller stor». Hun er også med i *[[Norsk salmebok 2013]]*.

## Referanser


## Eksterne lenker
* Artikkel om henne i ''Dagen''
* Artikkel om henne hos Sveriges Radio
Vårbåndvikler

**Vårbåndvikler** (*Philedonides lunana*) er en sommerfugl som tilhører familien viklere (Tortricidae). 

## Utseende
En liten til middelsstor (vingespenn 12-16 millimeter) vikler. Hodet og kroppen er mørke. Hannen har smalt fjærformede antenner og er mindre kontrastrikt tegnet, mens hunnen har trådformede antenner og kontrastrike vingetegninger i beige og sjokoladebrunt. Forvingen er brunlig med spredte, hvite skjell. Midt i vingen er det et skrått, hvitkantet, brunt tverrbånd som er omtrent dobbelt så bredt ved bakkanten som ved vingens forkant. I vingespissen er det en stor, kileformet, litt krummet, hvitkantet brun flekk. Bakvingen er gråbrun, tydelig innbuktet bak den avrundede spissen, den indre delen av vingefrynsene er lys slik at den blir en smal, lys stripe langs ytterkanten.

## Levevis
Arten lever på lyngheier og i myrlendt terreng. Larvene lever på mange ulike planter, blant andre lyng, blåbær, pors og ballblom. De voksne sommerfuglene flyr i mars til mai, hannene gjerne i solskinn.

## Utbredelse
Arten er utbredt i Europa bortsett fra den sørvestlige delen, og i det nordlige Asia.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/philedonides_lunana.html
* *Philedonides lunana* på UK Moths: https://web.archive.org/web/20111016182342/http://ukmoths.org.uk/show.php?bf=1009
## Eksterne lenker
*
Thorbjørn Morstad

**Thorbjørn Morstad** (født 6. juli 1964 i Oslo) er en norsk kunstner.

Morstad har utdannelse fra det humanistiske fakultetet Paul Valery i Montpellier 1982−1984, fra «Ecoles d’Art Graphique COPAG et SORNAS» i Paris 1984−1989. 

Under sine studier, solgte han sine illustrasjoner, gouacher, pasteller og tegninger regelmessig.
Etter å ha kommet tilbake til Norge i 1989, bestemte han seg for å jobbe med oljemaleri. I denne perioden illustrerte han også for diverse norske ukeblader. 

Noen få år senere arbeidet han med litografier ved verkstedet Michel /Carmen Cassé i Marais, Paris. Her laget han sort-hvitt trykk samt 3 til 10 fargers trykk.

## Utstillinger - utvalg

* 1989 	Paris SORNAS
* 1991, 1992 	Christiana Kunstsalong
* 1996, 1998 	Galleri V 17
* 2002 	Galleri Schultz
* 2008  Tenvik, Fjord Collective Utstilling
* 2009 	BTIZ kulturhus     
* 2011  Galleri Harald Kjeldaas
* 2013  Monte Carlo Galleri-Oslo
* 2013  Galleri A collective Utstilling

## Referanser
Furubjellevikler

**Furubjellevikler** (*Archips oporana*) er en sommerfugl som tilhører familien viklere (Tortricidae). 

## Utseende
En stor (vingespenn 20-28 millimeter) og påfallende kraftig vikler, gjerne vakkert farget i varme bruntoner. Hodet og thorax er gulbrune. Forvingen er nær rektangulær i formen med markert, litt utstikkende spiss, fargen noe ulik mellom kjønnene. Hos hannen er vingens grunnfarge rødbrun, på framkanten er det mye hvitt. I vingen er det tre store, uregelmessig formede, mørkere rødbrune flekker med svart kant. Hunnens vinger har lysbrun grunnfarge med et fint, svart nettmønster og rødbrune tverrbånd. Bakvingen er brun, hvit langs framkanten.

## Levevis
Larvene lever på årsskudd av furu, gran og einer. De voksne viklerne flyr i juni-juli i barskog.

## Utbredelse
I alle fall i noen områder har arten spredt seg i de senere tiårene på grunn av planting av bartrær. Arten er utbredt over hele Europa, og finnes også i det nordlige Asia og (i plantasjer av innførte bartrær?) i Sørøst-Asia.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/archips_oporana.html
* *Archips oporana* på UK Moths: https://web.archive.org/web/20111016143052/http://ukmoths.org.uk/show.php?bf=976
## Eksterne lenker
*
Visdals kvintett

**Visdals kvintett** var ei norsk gammeldansgruppe som eksisterte fra 1987-1999, og kom fra Vågå, Lom og Sør-Fron. Navnet kommer av orkesterlederen sitt etternavn. 

Kvintetten ble starta som en videreføring av Ola Sandums kvintett/kvartett (1978–1987), da orkesterlederen deres – Ola Sandum – ga seg og ble erstattet av Jan Visdal.

## Besetning
### Visdals kvintett
* (1987–1999) Jan Visdal – trekkspill
* (1987–1999) Svein Stensrud – trekkspill
* (1987–1999) Leif Inge Schjølberg – fele
* (1987–1999) Odd Ymbjørgøyen – gitar
* (1994–1999) Ola B. Visdal – kontrabass
* (1989–1994) Ole Foss – kontrabass
* (1987–1989) Reidar Ymbjørgøyen – bassgitar

### Ola Sandums kvintett/kvartett
* Ola Sandum – trekkspill
* Svein Stensrud – trekkspill
* Leif Inge Schjølberg – fele
* Ivar Schjølberg – fele
* Arne Skogum – fele
* Odd Ymbjørgøyen – gitar
* Birger Holen – gitar
* Reidar Ymbjørgøyen – bassgitar

## Diskografi
**Fante Nils* (1989)
**Slåttdonan* (1996)
**Ved Gjende* (1997)

## Meritter
**1990 Gull på Landsfestivalen i Gamaldansmusikk, [[Oppdal]]*
**1990 Sølv i 'Kappspel', NRKs gammeldanskonkurranse, [[Fagernes]]*
**1991 Bronse på Landsfestivalen i Gamaldansmusikk, [[Vågå]]*
**1993 Bronse i 'Kappspel', NRKs gammeldanskonkurranse, Nord-Sel*
**1994 Gull på Landsfestivalen i Gamaldansmusikk, [[Røros]]*
**1995 Sølv på Landsfestivalen i Gamaldansmusikk, [[Vinstra]]*
*''1997 Gull på Landsfestivalen i Gamaldansmusikk, Otta
Utopian Illusions

***Utopian Illusions*** er et musikkalbum med Emancer, utgitt i 2001. Dette er bandets debutalbum.

## Sporliste
# «As Frost in a Desert»
# «A Glimpse of Beauty»
# «As the Breath of Life Calms to Silence»
# «Recurrence of Mayhem»
# «Vengeance»
# «Boiling Sulphur»
# «Lysets bortgang»
The Human Experiment

***The Human Experiment*** er et musikkalbum med Emancer, utgitt i 2003.

## Sporliste

# «In the Greater Picture»
# «Prison Tellus»
# «The Human Experiment»
# «The Greatest of Pains»
# «Dead End»
# «Destroy»
# «Celebrate Perfection»
Invisible

***Invisible*** er et musikkalbum med Emancer, utgitt i  av Golden Lake Productions.

## Sporliste
# «Emancipation»
# «On Borrowed Time»
# «Smashed Mirror World»
# «A Comedy of Hunger»
# «Man Denied»
# «Mass Destruction»
# «Invisible»

## Referanser


## Eksterne lenker
*
Made in Sweden (musikkgruppe)

**Made in Sweden** var en svensk musikkgruppe, startet i 1968, og bestod av Georg Wadenius på gitar, piano og orgel, Bo Häggström på bass, piano og orgel, og Tommy Borgudd på trommer.

De slapp sin første LP *Made in Sweden (with Love)* i 1968, en plate som gjorde stor suksess, og ble tildelt en Grammis. 

## Medlemmer
*Georg «Jojje» Wadenius – Gitar, piano og orgel
*Bo Häggström – Bass, piano og orgel
*Tommy Borgudd – Trommer
*Tommy Körberg – Vokal
*Wlodek Gulgowski - Keyboard
*Pekka Pohjola - Bass
*Vesa Aaltonen - Trommer

## Diskografi
### LP
*1968 – *Made In Sweden (with Love)*
*1969 – *Snakes in a Hole Skivan* 
*1970 – *Live! At the Golden Circle*
*1970 – *Made in England*
*1970 – *[[Regnbågslandet]]* 
*1971 – *Best of* 
*1976 – *Where Do We Begin*

### Singler og EP
*1969 – *«I Don’t Care» / «Sunset»* 
*1969 – *«I Don't Care» / «Lay Lady Lay»*
*1976 – *«Pop-Poem» / «Manhattan Vibes»*

## Eksterne lenker
* 
*  Grammis - 1970
Christian Christophersen

**Christian Christophersen** (født 16. juni 1840 i Porsgrunn, død 21. november 1900 i Kristiania) var en norsk forretningsmann.

I 1869 etablerte han egen forretning i Kristiania med agentur i jern – og kortevarer. Han utvidet forretningen til salg av ulike treprodukter. Sammen med Hans Mustad og Christofer Høyerdal grunnla han Nordmøre Trelastforretning og Dampsagbruk på Meisingset på Nordmøre i 1874.  

Christophersen ble kjent som en pågående og riskovillig investor med engasjementer innen handel, eiendom og industri.  Hans forretning i Kristiania ble hurtig opparbeidet og ble etter noen år en av hovedstadens største og meste ansette, idet han gikk over til salg av tremasse og cellulose.  

Christophersen overtok senere Ranheim Cellulosefarikk, Nordmøre Trelastforretning og Wehme Træsliperi med flere anlegg. Firmaet hadde filialer i London, Paris og Göteborg. 

Christophersen var i 1880-1890-årene en av hovedstadens mest fremtredende forretningsmenn og nøt stor anseelse.  Han var formann i Christiania Handelsstands forening 1886-92 og ordfører i femtimannsutvalg 1892-1899, samt direksjonsmedlem og ordfører i representantskapet for en rekke banker og virksomheter, blant annet i Christiania Bank og Kreditkasse, hvor han var direksjonsmedlem 1888-91, og representantskapets ordfører 1899.

Mest kjent ble han imidlertid for sin spektakulære konkurs ved innledningen til Kristianiakrakket.  

Hans herskapelige privatbolig på Drammensveien er nå sete for Det Norske Nobelinstitutt.

## Referanser


## Litteratur
* Knut Are Tvedt (red): *OSLO byleksikon*, Kunnskapsforlaget, 2010, ISBN 978-82-573-1760-7
Kjennsgjerninger

***Kjennsgjerninger*** var ei norsk illegal avis utgitt i 1940 og 1941, under den tyske okkupasjonen av Norge.

Avisa ble utgitt av folk fra NKP, og redaktør var Just Lippe. Første nummer ble produsert i Dagny og Osmund Brønnums hjem i Oslo. Andre som bidro til avisen var Ola Hofmo, Viggo Hansteen og Erling Heiestad.

*Kjennsgjerninger* var en enkel trykksak, skrevet på skrivemaskin og stensilert. Den forgjengeren til *[[Folkets Røst (illegal avis)|Folkets Røst]]*, som igjen var forløperen til *[[Friheten]]*. Denne avisa gis fortsatt ut.

## Referanser
Siv og Knut – en kjærlighetshistorie

***Siv og Knut – en kjærlighetshistorie*** er en norsk dokumentarserie på 6 episoder som ble sendt NRK1 i 2006. Serien fulgte det rusmiddelavhengige paret Siv og Knut gjennom to og et halvt år i deres kamp for kjærligheten og drømmen om en hverdag uten heroin. Et liv på plata og den daglige kampen for å skaffe heroin og morfintabletter stoppet ikke Knut fra å tigge sammen  kroner for å gi sin kjære et drømmebryllup i Oslo Domkirke. Serien ble laget av Are Faaberg. Den ble produsert av Rubicon TV.

Serien ble fulgt over . 

Paret skilte lag i 2008. 

## Referanser


## Eksterne lenker
*
The Menace Within

***The Menace Within*** er et musikkalbum med Emancer, utgitt i 2005.

## Sporliste

# «Enter Goddamned CNS»
# «Volatile Winter»
# «Claustrophobium»
# «Pallied Eyes»
# «Reclamation of Merciless January»
# «Bloodwhore»
# «Disfigured Divinity»
# «Enticing Defeat»
# «Explicit Repugnance (of Dying)»
Kristian Øgrim

**Kristian Becker Øgrim** (1918–2000) var en norsk pedagog og programredaktør som var ansatt i NRK i en årrekke. 

Øgrim ble utdannet lærer med graden cand.mag i 1941 og arbeidet i krigsårene som lærer ved flere Oslo-skoler. Like etter krigen var han leder av opplysningsavdelingen i Velferdskontoret for allierte styrker. Etter det ble han programsekretær ved BBCs norske avdeling i London. I 1948 ble han medarbeider i NRK og var først ved kortbølgen og fra 1950 i Opplysningsavdelingen, der han raskt ble en sentral person. I 1960 sluttet han i NRK og begynte som lektor ved Ris skole og senere ved Ullern videregående skole. I 1965 var han tilbake i NRK, da som redaksjonssekretær i Opplysningsavdelingen. I 1972 ble han leder av programredaksjonen i TV, en stilling han hadde til han gikk av med pensjon i 1988. 

Øgrim var aktivt med i det nordiske og det europeiske TV-samarbeidet. Han deltok også aktivt i organisasjonslivet i NRK og var en periode i 1950-årene formann i Norsk rikskringkastings funksjonærlag. Han var utover dette opptatt av språket som ble ført på norsk TV, og mislikte det han anså som upresist og dårlig språk i begge målformer.

Han var sønn av Tobias Øgrim, bror av fysikeren Otto Øgrim og dermed onkel til Tron Øgrim. Han var gift med Wanda Lunde (1920–2005), søster til diplomaten Ivar Lunde. De  hadde tre barn, journalisten Helge Øgrim (1950–), Ottar Øgrim (1953-) og musikeren Tellef Øgrim (1958–).

## Referanser
Twilight and Randomness

***Twilight and Randomness*** er et musikkalbum med Emancer, utgitt i 2008.

## Sporliste
# «Randomness»
# «Dice Man»
# «The Beast Attacks»
# «The Pointing Finger»
# «Comfort Fix»
# «Twilight»
# «Cunning Vital Guardian»
# «Moron»
# «The Rewarding Schemes»
# «Winged Omniscience»